Document ID: 32012R0066

A BIZOTTSÁG 66/2012/EU VÉGREHAJTÁSI RENDELETE
(2012. január 25.)
az egyes madarak Közösségbe történő behozatalára vonatkozó állat-egészségügyi feltételek és a karantén alá helyezésükkel kapcsolatos feltételek megállapításáról szóló 318/2007/EK rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
mivel:
(1)
A 318/2007/EK bizottsági rendelet (2) megállapítja egyes madarak Unióba történő behozatalára vonatkozó állat-egészségügyi feltételeket. A rendelet előírja, hogy az alkalmazási körébe tartozó madarak csak abban az esetben hozhatók be az Unióba, ha az I. mellékletben felsorolt harmadik országokból vagy azok részeiből származnak.
(2)
A 318/2007/EK rendelet I. melléklete a 2006/696/EK bizottsági határozat (3) I. melléklete 1. részének 1. és 3. oszlopában felsorolt harmadik országokra vagy azok részeire hivatkozik, ahonnan a tenyész- vagy haszonbaromfi behozatala a laposmellű futómadár kivételével engedélyezett.
(3)
A 2006/696/EK határozatot hatályon kívül helyezte és felváltotta az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (4). Ezért a 318/2007/EK rendelet I. mellékletében a fent említett határozatra történő hivatkozásokat a 798/2008/EK rendeletre történő hivatkozások váltják fel.
(4)
Ezenkívül Argentína arra kérte a Bizottságot, hogy a 318/2007/EK rendeletnek megfelelően engedélyezze egyes fogságban tenyésztett madarak Unióba történő behozatalát. A Bizottság Élelmiszer- és Állategészségügyi Hivatala által Argentínában végzett vizsgálat - beleértve e harmadik ország által vállalt nyomonkövetési intézkedéseket - arra az eredményre vezetett, hogy Argentína megfelelő garanciákat nyújt az ilyen madarak Unióba történő behozatalához szükséges uniós szabályok betartását illetően.
(5)
Argentína jelenleg szerepel a 798/2008/EK rendelet I. mellékletének 1. részében megadott táblázatban. Azonban a tenyész- vagy haszonbaromfi behozatala - a laposmellű futómadár kivételével - ebből a harmadik országból nem engedélyezett. Ezért a 318/2007/EK rendelet I. mellékletében található jegyzékbe Argentínát különálló pontként fel kell venni.
(6)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 318/2007/EK rendelet I. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlen alkalmazandó valamennyi tagállamban.
Kelt Brüsszelben, 2012. január 25-én.

Labels: 3
18
6